פסח בר אדון

פסח בר אדון בחפירות [[בית שערים בשנת 1936]]
פסח בר אדון (שמו המקורי: פסח פאניטש; 1 באוקטובר 1907 – 9 בינואר 1985) היה מאנשי היישוב, פעיל בארגון "ההגנה" ובהעפלה, הרפתקן, ארכאולוג וסופר ישראלי.

==ביוגרפיה==
נולד בעיירה קולנו שבפולין למשפחה חרדית-ציונית. במשפחתו היו עוד שלושה בנים ושתי בנות. בילדותו למד בבית הספר "תחכמוני", ויותר מאוחר, בישיבות נובהרדוק, וילנה וסלבודקה. הוא עלה לארץ ישראל בשנת 1925, עבד לפרנסתו בבניין ובסלילת כבישים, ובמקביל למד מזרחנות ויהדות באוניברסיטה העברית.

התגורר עם שבטי בדווים בעמאן, ולאחר מכן בעמק בית שאן ובקוניטרה (סוריה). המוטיבציה העיקרית לכך הייתה רצונו להבין מדוע כמעט כל המנהיגים בישראל במהלך הדורות היו רועי צאן. בתקופה זו היה לבוש כבדווי והצליח להתערות בחברה הבדווית וללמוד את מנהגיה וארחות חייה. בתקופה זו נודע בכינויו "עזיז אפנדי".

בתקופת מאורעות תרפ"ט ותרצ"ו היה בר-אדון פעיל ב"הגנה" והשתתף בהגנה על שכונות ימין משה ונחלאות בירושלים ויישובים בצפון הארץ. מאוחר יותר עסק בארגון ההעפלה, והיה מאבטח אוניות מעפילים, ועסק בהברחת נשק לארץ דרך הים.

בשנת 1939 נשא לאישה את דורותי כהאן, סופרת אמריקאית. בשנת 1940 נולד להם בנם האמן דורון בר אדון, והוא עבר עם משפחתו למושב מרחביה בעמק יזרעאל. אשתו דורותי מתה בשנת 1950.

בר-אדון השתתף במספר משלחות ארכאולוגיות, בבית שערים, בתל בית ירח, בסיני ובמדבר יהודה – שם גילה בשנת 1961 את מערת המטמון בנחל משמר, ובה מאות כלי נחושת מהתקופה הכלקוליתית. הוא המשיך לעסוק בארכאולוגיה עד שנת 1982, בגיל למעלה מ-70.

פסח בר אדון נטמן לצד רעייתו בבית הקברות שבמרחביה.

=== ארכיון ===
ארכיונו נמצא בארכיון גנזים - אגודת הסופרים בבית אריאלה בתל אביב-יפו.

==ספריו==
* גשר של מעלה - ספר על צנחני היישוב במלחמת העולם השנייה; חובר יחד עם אשתו.
* בין עדרי הצאן - על חייו עם הבדווים.
* באהלי מדבר - על חיי ומנהגי הבדווים.
* סוסים מספרים - סיפורים מההווי הבדואי ומהווי ההתיישבות, מסופרים כביכול מנקודת המבט ה"סוסית".
* תלם בים - על קורותיו בים כמאבטח אוניות נשק ומעפילים.
* מערת המטמון - הממצאים ממערת נחל משמר - פירוט על החפירות והממצאים במערת המטמון.

==לקריאה נוספת==
* 'בר־אדון (פאניץ'), פסח', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 97–98. 
* "פסח בר-אדון ז"ל", קדמוניות: רבעון לעתיקות ארץ-ישראל וארצות המקרא, י"ז (68) (1984), עמ' 128
* רחבעם זאבי, "לזכרו של פסח בר-אדון ז"ל: תרס"ז–תשמ"ה (1907–1985)", ישראל – עם וארץ, ד (22) (1986/87), (22): עמ' 285–286
* רחבעם זאבי, "אגדה של פסח: דברים לזכרו של פסח בר-אדון", ישראל – עם וארץ, ז–ח (25–26) (93-1990), עמ' 309–314
* דורון בר אדון, אורי דוידוביץ' ורועי פורת, "אדון המדבר – מסע ומסה במדבר יהודה בעקבות פסח בר אדון", אריאל 186 (2009), עמ' 35–40
* ילקוט הכזבים, המהדורה המוערת, 2009, עמ' 138

==קישורים חיצוניים==

* 
* 
* 
* 
* [https://web.archive.org/web/20090208042405/http://deadsea-knasim.co.il/?CategoryID=162&ArticleID=120 איש ושמו פסח בר אדון] באתר [https://web.archive.org/web/20100407033534/http://www.deadsea-knasim.co.il/ מלח הארץ - כנס ים המלח]
* תמונות [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81164643900002791&lang=iw_IL מאוסף פסח בר אדון] מתוך האוספים הדיגיטליים של ספריית יונס וסוראיה נזריאן, אוניברסיטת חיפה
* 
* דורון בר-אדון, אורי דוידוביץ' ורועי פורת: סיכום ההרצאות בכנס לכבוד [http://orion.mscc.huji.ac.il/orion/academics/Bar-Adon.doc "מאה (ואחת) שנים להולדת פסח בר-אדון"]
* יורם צפריר, [http://www.deadsea-knasim.co.il/?CategoryID=183&ArticleID=181 עם פסח בר-אדון במערת המטמון]
* 

== הערות שוליים ==

קטגוריה:ישראלים ילידי פולין
קטגוריה:אנשי העלייה הרביעית
קטגוריה:מרחביה (מושב): אישים
קטגוריה:בוגרי האוניברסיטה העברית בירושלים
קטגוריה:בוגרי ישיבת כנסת ישראל (סלבודקה)
קטגוריה:סופרים ישראלים
קטגוריה:לוחמי ההגנה
קטגוריה:ארכאולוגים ישראלים
קטגוריה:יוצאים בשאלה
קטגוריה:אישים הקבורים במרחביה
קטגוריה:ישראלים שנולדו ב-1907
קטגוריה:ישראלים שנפטרו ב-1985